PMIndiaData/PMIndiaSum huggingface dataset:
وزیراعظم نے پی آئی او – پارلیمنٹیرین کانفرنس کے افتتاحی اجلاس سے خطاب کیا

نئی دہلی،09۔جنوری ۔وزیراعظم جناب نریندر مودی نے نئ دہلی میں پی آئی او پارلیمینٹیرین کانفرنس کے افتتاحی اجلاس سے خطاب کیا ۔ انہوں نے اپنے خطاب میں کہا کہ جہاں گزشتہ سیکڑوں برسو ں کے دوران لا تعداد افراد نے سرزمین ہند کو خیر باد کہہ دیا تھا ،ہیں آج بھی ہندوستان کے لوگوں کے دل ودماغ میں ان کے لئے جگہ محفوظ ہے ۔انہوں نے کہا کہ یہ بات اپنے آپ میں حیرت ناک نہیں کہ ہندنژاد شہریوں نے ان ممالک کی سرزمین سے مطابقت پیدا کرلی ہے ، لیکن انہوں نے اپنی ذات میں ہندوستانیت کو برقرار رکھا ہے جبکہ انہوں نے ان ملکوں کی زبان ،غذائیں اور لباس کو اپنالیا ہے ۔ وزیراعظم نے کہا کہ ایسا محسوس ہوتا ہے جیسے آج دہلی میں ہندنژاد اراکین کی ایک چھوٹی عالمی پارلیمنٹ منعقد ہوئی ہے ۔ انہوں نے کہا کہ آج ہندنژاد لوگ ماریشس ، پرتگال اور آئر لینڈ کے وزیراعظم کے منصب جلیل پرفائز ہیں ۔ اس کے ساتھ ہی ہند نژاد شہری متعدد دیگر ملکوں میں بھی سربراہ مملکت اور سربراہ سرکار ہیں ۔ جناب مودی نے کہا کہ ہندوستان کے بارے میں پچھلے تین چار برس کے دوران عالمی تاثر میں تبدیلی پیدا ہوئی ہے ۔ اس کا سبب یہ ہے کہ ہندوستان بدل رہا ہے اور آج ہندوستان کی آر زوئیں اور عزائم سب سے زیادہ بلندیوں پر ہیں اور ہر شعبے میں ایسی تبدیلیاں رونما ہورہی ہیں ۔ جنہیں واپس نہیں کیا جاسکتا ۔ انہوں نے کہا کہ یہ پی آئی او حضرات ہر اس ملک میں ہندوستان کےسفیر ہیں جہاں وہ مقیم ہیں اور وہ خود جب بھی ان کے ملک کا سفر کرتے ہیں توان سے ملنے کی کوشش ضرورکرتے ہیں۔ اس موقع پر وزیراعظم نے ہندوستانی شہریوںکو بیرون ملک درپیش مسائل پرمسلسل نگاہ رکھنے کے لئے وزیرخارجہ محترمہ سشماسورا ج کی ستائش کی ۔اس سلسلے میں انہوں نے سرکاری پورٹل مدد (ایم اے ڈی اے ڈی )کا ذکر کیا ، جو سفارتی ذرائع سے ہونے والی شکایات کے رد عمل پر مسلسل نگاہ رکھتا ہے۔ جناب مودی نے کہا کہ ہندوستانی تہذیب اور ثقافت کی اندازہ کاری عدم استحکام کے اس عہد میں پوری دنیا کی رہنمائی کرسکتی ہے ۔ انہوں نے کہا کہ آسیان ممالک کے ساتھ ہندوستان کے قریبی تعلقات قائم ہیں ۔ جن کا مظاہرہ اب سے چند روز بعد یوم جمہوریت کے موقع پر کیا جائے گا۔ م ن ۔س ش۔ رم
وزیراعظم کل  دہلی میں واقع علی پور روڈ پر

ڈاکٹر امبیڈکر نیشنل میموریل کا افتتاح کریں گے نئی دہلی،12 ؍اپریل؍ڈاکٹر بابا صاحب امبیڈکر کے یوم پیدائش کے موقع پر وزیراعظم نریندر مودی 13؍اپریل کو دہلی میں واقع 26 علی پورروڈ پر ڈاکٹر امبیڈکر نیشنل میموریل کا افتتاح کریں گے۔ یہ وہی مقام ہے، جہاں ڈاکٹر امبیڈکر نے 6؍دسمبر 1956 کو مہا پَری نِروان حاصل کیا تھا۔ 26 علی پور روڈ پر واقع ڈاکٹر امبیڈکر مہا پَری نِروان استھل کو دسمبر 2003 میں اُس وقت کے وزیراعظم جناب اٹل بہاری واجپئی کے ذریعے ملک و قوم کے نام وقف کیا گیا تھا۔ وزیراعظم نریندر مودی نے 21؍مارچ 2016 کو اِس میموریل کی تعمیر کے لئے سنگ بنیاد رکھا تھا۔ آئین ہند کے معمار بابا صاحب امبیڈکر کے اِس میموریل کو کتاب کی شکل میں تعمیر کیاگیا ہے۔ اس میموریل میں واقع میوزیم کا مقصد غیر حرکت پذیر میڈیا، ڈائنامک میڈیا، صوتی – بصری مواد اور ملٹی میڈیا ٹیکنالوجیوں کے ذریعے ڈاکٹرامبیڈکر کی زندگی کے وسیع تجربات اور ہندوستان کیلئے ان کے گراں قدر خدمات کو پیش کرناہے۔ اس میموریل میں ایک میڈیٹیشن ہال بھی بنایا گیا ہے۔ علاوہ ازیں تورن دوار، ایک بودھی درخت ، ایک میوزیکل فاؤنٹین اور مجسم روشنی ا س میموریل کی دیگراہم خصوصیات ہیں۔
سری لنکا کے اراکین پارلیمنٹ کی وزیر اعظم سے ملاقات

نئی دہلی۔10 ستمبر،سری لنکا کے اراکین پارلیمنٹ کے ایک وفدنے آج یہاں وزیر اعظم سے ملاقات کی۔ سری لنکا کی پارلیمنٹ کے اسپیکر عالی جناب کارو جے سوریہ نے اس کثیر جماعتی وفد کی قیادت کی۔ پارلیمانوں نے بھارت اور سری لنکا کے مابین استوار تاریخی تعلقات اور ساجھا روحانی وورثے کا ذکر کیا اور دونوں ممالک کے درمیان حالیہ برسوں میں تعلقات میں ہوئی پیش رفت پر مسرت کا اظہار کیا۔ پارلیمانوں نے سری لنکا میں بھارت کی امداد سے نافذ کیے جانے والے متعدد عوامی ارتکاز والے ترقیاتی اور تعاون پر مبنی پروجیکٹوں کا بھی ذکر کیا۔ انھوں نے اس امر پر اتفاق کیا کہ مشترکہ اقتصادی پروجیکٹوں پر تیز رفتاری سے عمل آوری کے نتیجے میں دونوں ممالک کی معیشتوں اور عوام کو اس کا فائدہ حاصل ہوگا۔ وزیر اعظم نے وفد کا خیرمقدم کیا اور اس طرح کے روابط کی اہمیت پر زور دیا۔ انھوں نے کہا کہ دونوں ممالک کے مابین صوبائی سطح پر مقامی اداروں کے مابین تعلقات کو وسعت دینے کے لیے نئے اقدامات سے دونوں ممالک کے عوام سے عوام کے مابین تعلقات کو وسعت دینے میں خاطر خواہ طور پر مدد ملے گی۔
وزیر اعظم دہرہ دون میں چوتھے بین الاقوامی یوگا دن کی قیادت کریں گے

نئی دلّی ،20 جون؍وزیر اعظم جناب نریندر مودی 21 جون ، 2018 کو دہرہ دون میں بین الاقوامی یوگا دن کی قیادت کریں گے ۔ وزیر اعظم ہمالیہ کی گود میں واقع دہرہ دون کے فاریسٹ ریسر چ انسٹی ٹیوٹ کے لان میںیوگ آسن کر رہے ہزاروں رضا کاروں کے ساتھ شامل ہوں گے ۔ اس موقع پر دنیا بھر میں یوگ سے متعلق تقریبات منعقد کی جا رہی ہیں ۔ وزیر اعظم نے اس سے قبل نئی دلّی میں 2015 میں راج پتھ پر، کیپیٹل کمپلیکس ، چنڈی گڑھ میں ، 2016 میں اور راما بائی ، سبھا استھل لکھنؤ میں 2017 میں یوگا تقریبات میں شرکت کی تھی ۔ دنیا بھر کے یوگا شائقین کو مبارک باد دے کر ان کی حوصلہ افزائی کرتے ہوئے وزیر اعظم نے کہا ہے کہ قدیم ہندوستانی سنتوں کی جانب سے یہ بنی نوع انسان کو دیا گیا ایک انتہائی خوبصورت تحفہ ہے ۔ وزیر اعظم نے کہا کہ یوگا جسم کو چست رکھنے کے لئے محض ایک کسرت ہی نہیں ہے ۔ یہ صحت کی ضمانت کا ایک پاسپورٹ اور چست و درست رہنے کی ایک کلید بھی ہے ۔ آپ کی صبح کی مشق ہی محض یوگا نہیں ہے ۔ لگن کے ساتھ آپ کی روز مرہ کی سرگرمیاں ، اور مکمل بیداری کے ساتھ اپنے کام کی انجام دہی بھی اپنے آپ میں یوگا کا ایک حصہ ہے ۔ وزیر اعظم نے کہا کہ تجاوزکی دنیا میں یوگا توازن اور تسکین کا ضامن ہے ۔ ذہنی تناؤ کی شکار اس دنیا میں یوگاسکون کا وعدہ کرتا ہے ۔ بے چین اور عدم توجہ کی حامل دنیا کو یوگا چین اور توجہ کی ضمانت دیتا ہے ۔ خوف کی دنیا میں یوگا امید ، توانائی اور حوصلہ پیدا کرتا ہے ۔ وزیر اعظم نے بین الاقوامی یوگا دن کے موقع پرسوشل میڈیا کے ساتھ سے بھی مختلف النوع یوگ آسنوں کی باریکیوں اور مختلف مقامات پر یوگ آسن کر رہے لوگوں کی تصاویر کے بارے میں بھی تبادلہ خیال کیا ۔ ۔۔۔
وزیراعظم نریندر مودی کل بحری آبدوز  آئی این ایس  کلوری  قوم کے نام وقف کریں گے

نئی دہلی، 13 دسمبر 2017/ وزیراعظم جناب نریندر مودی کل ممبئی میں بحری آبدوز آئی این ایس کلوری قوم کے نام وقف کریں گے۔ آئی این ایس کلوری ایک ڈیزل -الیکٹرک حملہ آور آبدوز ہے جو مزگون ڈاک شپ بلڈرس لمیٹیڈ کے ذریعہ ہندستانی بحریہ کے لئے بنائی گئی ہے۔ یہ اس طرح کی چھ آبدوزوں میں سے پہلی آبدوز ہے جس کو ہندستانی بحریہ میں شامل کیا جائے گا اور یہ میک ان انڈیا پہل کے لئے اہم کامیابی کا مظہر ہے۔ اس بحری آبدوز پروجیکٹ کو فرانس کے اشتراک سے تیار کیا گیا ہے۔ وزیراعظم، وزیر دفاع محترمہ نرملا سیتا رمن اور مہاراشٹر حکومت کی معزز شخصیتوں کے علاوہ بحریہ کے سینئر افسروں کی موجودگی میں نیول ڈاک یارڈ پر اس آبدوز کو قوم کے نام وقف کریں گے۔ جناب مودی اس موقع پر منعقد ایک تقریب سے خطاب کریں گے اور آبدوز کا معائنہ کریں گے اور اس میں سفر بھی کریں گے۔ ۔۔۔۔۔۔۔۔۔۔۔ م ن۔ ح ا ۔ ج۔
کونور ، تامل ناڈو میں ٹیکے تیار کرنے والی نئی یونٹ کے لئے پاسچیور انسٹی ٹیوٹ آف انڈیا  کو تیس ایکڑآراضی فراہم کرنے  کی تجویز کو کابینہ کی منظوری

نئیدہلی14فروری۔مرکزی کابینہ نے وزیر اعظم جناب نریندرمودی کی قیادت میں کونور ،تامل ناڈو میں نئی وائرل ویکسین مینوفیکچرنگ یونٹ کے قیام کے لئے پاسچیور انسٹی ٹیوٹ آف انڈیا ( پی آئی آئی ) کو تیس ایکڑ آراضی الاٹ کئے جانے کی تجویز کو اپنی منظوری دے دی ہے۔ مذکورہ پروجیکٹ کے تحت وائرل ویکسین یعنی وبائی امراض کی روک تھا م کے ٹیکے ( مثلاََ ٹی سی اے ،انسداد خسرہ ٹیکے ،جے ای ٹیکے وغیرہ ) اور سانپ کے ڈسنے اور باولے پن کی روک تھام کے ٹیکے کی تیاری کے لئے کونور میں ایک یونٹ قائم کی جائے گی۔ اس یونٹ کے قیام کے لئے اراضی کو مفت منتقل کیا جائے گا۔ پروجیکٹ کے لئے اراضی کے استعمال کا نام بھی وزارت صحت اور کنبہ بہبود کے ذریعہ بدل کر ’صنعتی استعمال کے بجائے ادارہ جاتی استعمال‘ کردیا جائے گا۔ فوائد: مذکورہ اراضی کا الاٹمنٹ بچوں کے لئے زندگی بچانے والے ٹیکوں کی تیاری کے عمل کی حوصلہ افزائی کرے گا اور ملک میں ٹیکہ سلامتی کا عمل مستحکم ہوگا۔ساتھ ہی ساتھ لاگت میں کمی آئے گی اور درآمد کئے گئے متبادلوں سے نجات ملے گی کیونکہ فی الحال انہیں باہر سے درآمد کیا جارہا ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم